tomron87/hebrew-wikipedia-sentences-corpus huggingface dataset:
| קארן גילאן || נביולה|| בתו המאומצת של תאנוס שגדלה כאחותה של גאמורה.
| דון צ'ידל || ג'יימס רודס/וור משין|| חברו הטוב ביותר של סטארק, קצין לשעבר בחיל הנחתים, מפעיל את החליפה "וור משין".
| פול ראד || סקוט לאנג/אנטמן|| פורץ ידוע לשמצה שחזר למוטב וזכה לחליפה מיוחדת המאפשרת לו להתכווץ או לגדול בקנה מידה בעזרת חלקיקי פים שמאפשרים לו להגדיל ולהקטין את המרחק בין האטומים מבלי להחליש את חוזקו ואת מספר האטומים שבו.
| ג'וש ברולין (דיבוב ולכידת תנועה) || תאנוס|| הנבל הראשי של הסרט.
בן הכוכב "טיטאן" שנשבע להרוג מחצית מכל החיים ביקום כדי לספק משאבים לחצי השני.
| טום ווהן לאולור (דיבוב ולכידת תנועה) || לוע שחור || אחד מ"ילדי תאנוס" - המסדר השחור.
| מייקל ג'יימס שאוו (דיבוב ולכידת תנועה) || להב עורב || אחד מ"ילדי תאנוס" - המסדר השחור.
| קארי קון (דיבוב ולכידת תנועה) || פרוקסימה מידנייט || אחת מ"ילדי תאנוס" - המסדר השחור.
| טרי נוטרי (דיבוב ולכידת תנועה) || קול אובסידיאן || אחד מ"ילדי תאנוס" - המסדר השחור.
| כריס פראט || פיטר קוויל/סטאר לורד|| המנהיג החצי-אנושי וחצי-חוצני של שומרי הגלקסיה, שנלקח מכדור הארץ בילדותו בידי קבוצת מבריחים גלקטיים בשם "הבוזזים".
| זואי סלדנה || גאמורה|| יתומה המבקשת גאולה על פשעי העבר שלה כמתנקשת האישית של תאנוס, בתו המאומצת של תאנוס.
| דייב בטיסטה || דראקס המשמיד|| לוחם המבקש לנקום בתאנוס לאחר שהתגלה כי תאנוס היה האחראי על מות משפחתו.
| וין דיזל (דיבוב ולכידת תנועה) || גרוט|| יצור אינטליגנטי דמוי עץ אנושי, שפתו מורכבת אך ורק מהגיות שונות של המשפט: "אני גרוט".
| פום קלמנטיף || מנטיס|| בעלת כוחות-על מבוססי אמפתיה.
| בנדיקט קמברבאץ' || דוקטור סטיבן סטריינג'|| נוירוכירורג לשעבר, אשר בעקבות פציעה אנושה יצא למסע החלמה ובו גילה את עולם המיסטיקה, הקסם והעולמות החלופיים, ונהיה למאסטר האמנויות המיסטיות.
| טום הולנד || פיטר פארקר/ספיידרמן|| מתבגר ובן טיפוחיו של סטארק, אשר קיבל כוחות על לאחר שנעקץ על ידי עכביש מהונדס גנטית.
| צ'דוויק בוזמן || טצ'אלה/הפנתר השחור|| מלך אומת וואקנדה, בעל חליפת וויברניום קטלנית לצורכי לחימה.
| אליזבת אולסן || וונדה מקסימוף|| חברה בנוקמים.
היידרה עשו עליה ועל אחיה ניסויים, שעל ידיהם כוחותיה כמכשפת השני התעוררו.
| אנתוני מאקי || סם וילסון/פלקון|| חייל לשעבר ביחידת חילוץ ורפואה של חיל האוויר של ארצות הברית שאומן בידי הצבא לצורך קרב אווירי באמצעות רתמת תעופה מיוחדת הכוללת צמד כנפיים.
| סבסטיאן סטן || באקי בארנס/חייל החורף|| מתנקש בעל יכולות משודרגות וחברו הטוב של סטיב רוג'רס.
| ברי לארסון || קרול דנברס/קפטן מארוול|| טייסת בחיל האוויר של ארצות הברית, שלאחר תאונה התמזגה עם כוחה של הטסרקט וקיבלה כוח על-אנושי, ספיגת והקרנת אנרגיה ותעופה.
| אוונג'לין לילי || הופ ואן דיין/הצרעה|| בתם של האנק פים וג'אנט ואן דיין, בעלת חליפה המאפשרת לה להתכווץ ולתקשר עם נמלים, וכן להתעופף בעזרת כנפיים ביולוגיות.
| טום הידלסטון || לוקי|| אחיו המאומץ של תור, אל השקרים הערמומי.
| גווינת' פלטרו || פפר פוטס || אשתו של סטארק ומנכ"לית "תעשיות סטארק".
| ג'ון פאברו || הארולד הוגאן || הנהג ושומר הראש של טוני סטארק.
| אמה פורמן|| קאסי לאנג || בתו של סקוט לאנג (אנטמן).
| טסה תומפסון || ולקיריה || לוחמת אסגרדית ואשת אמונו של ת'ור
| רנה רוסו || פריגה|| אמו של תור.
| דנאי גורירה || אוקויה|| מנהיגת הדורה מילאג'ה - יחידת נשים לוחמות המגנות על ווקאנדה ומשמשות כשומרות ראשו של המלך.
| בנדיקט וונג || וונג|| חבר במסדר אדוני אמנויות הכישוף.
משמש כמעין סגן של סטריינג'
| לטישה רייט || שורי|| אחותו בת ה-16 של טצ'אלה ונסיכת ווקאנדה.
| ג'ון סלאטרי || הווארד סטארק|| אביו של טוני סטארק וממציא מחונן בעצמו.
| טילדה סווינטון || העתיקה || מיסטיקנית קלטית רבת-עצמה המשמשת כ"מכשפת העליונה" של כדור הארץ.
| היילי אטוול || פגי קרטר|| סוכנת אמריקאית מתקופת מלחמת העולם השנייה, אהובתו של סטיב רוג'רס.
| נטלי פורטמן || ג'יין פוסטר|| אהובתו לשעבר של תור.
| מריסה טומיי || הדודה מיי|| דודתו של פיטר פרקר.
| טאיקה וואטיטי || קורג || חוצן רב עוצמה אשר עשוי מסלעים מגזע הקרונאן.
תמיד נמצא עם חברו החוצן מיק.
שניהם חבריו הטובים של ת'ור.
| אנג'לה באסט || ראמונדה ||אמו של טצ'אלה.
| מייקל דאגלס || האנק פים || מדען שהמציא את חלקיקי פים ואת טכנולוגיית אנט-מן.
היה בעברו אנט-מן ופעל עבור S.H.I.E.L.D.
| מישל פייפר || ג'אנט ואן דיין || אשתו של האנק פים.
בעברה שירתה את S.H.I.E.L.D תחת השם "הצרעה".
| ויליאם הרט || תדאוס "ת'נדרבולט" רוס || גנרל בכיר ומזכיר המדינה לשעבר של ארצות הברית.
| קובי סמולדרס || מריה היל || סגניתו של ניק פיורי
| רוברט רדפורד || אלכסנדר גודווין פירס || מנהל בכיר בסוכנות וחבר במועצת הביטחון העולמית.
בחשאי משמש כמנהיגם של מושתלי הידרה בסוכנות.
| טיי סימפקינס || הארלי קינר || נער שעזר לטוני סטארק במהלך אירועי איירון מן 3.
ג'קסון || ניק פיורי|| מנהל סוכנות לשעבר.
במאי 2015 כריסטופר מרקוס וסטיבן מק'פילי חתמו על כתיבת תסריט לשני הסרטים.
בהמשך החודש, האחים רוסו חשפו כי הם ישנו את השם של הסרטים, כדי להוריד יותר את התפיסה השגויה כי הסרטים יהיו סרט אחד גדול שיפוצל ל-2, כשג'ו אמר "הכוונה היא שאנחנו נשנה את השמות, אבל עוד לא חשבנו עליהם עדיין".
ביולי 2016, מארוול הסירו את שם הסרט, ופשוט התייחסו אליו כאל סרט ללא שם של הנוקמים.
פייגי והאחים רוסו הצביעו על כך ששם הסרט לא נחשף מפני שהוא יסגיר את העלילה עבור הסרט הזה ושל מלחמת האינסוף.
הצילום הראשי החל ב-10 באוגוסט 2017, תחת שם העבודה Mary Lou 2, באולפני פיינווד אטלנטה במחוז פאייט, ג'ורג'יה, יחד עם טרנט אופאלוך כמנהל הצילומים.
הסרט, יחד עם מלחמת האינסוף, צולמו בעזרת מצלמות IMAX/Arri 2D, ובכך הפכו לסרטים הראשונים של הוליווד עם מצלמות IMAX דיגיטליות.
באותו החודש, התרחשו באזור אפיקי במרכז העיר אטלנטה, ליד תחנת חמש הנקודות מרתה, ופארק פיידמונט.
אנתוני רוסו הרגיש בתחילה שזה הגיוני יותר לצלם את הסרטים בו זמנית מבחינה פיננסית ולוגיסטית בהתחשב במספר הרב של השחקנים, על אף שלכל אחד מהם סרט משלו, והציע כי "בימים מסוימים נצלם סרט אחד ובימים אחרים נצלם את הסרט השני, פשוט נקפוץ קדימה ואחורה".
ההפקה הראשונה הסתיימה ב-11 בינואר 2018. צילומים נוספים החל ב-7 בספטמבר 2018, והסתיימו ב-12 באוקטובר 2018. אוונס והמסוורת' הרוויחו 15 מיליון דולר עבור הסרט כל אחד.
ביוני 2016 הכריזו אולפני מארוול כי אלן סילבסטרי, שהלחין את הפסקול לסרט "הנוקמים", חוזר להלחין גם את הפסקול לסרטים "מלחמת האינסוף" ו"סוף המשחק".
הנוקמים: סוף המשחק יצא בארצות הברית ובבריטניה ב-26 באפריל 2019, ב-IMAX ובתלת מימד.
במקור הסרט היה אמור לצאת בארצות הברית ב-3 במאי 2019, אך התאריך הוקדם על מנת להפחית את כמות הספוילרים שיגיעו לשוק האמריקאי מטריטוריות שבהן הושק הסרט קודם לכן.
ביוני 2019 פורסם כי הסרט יצא לאקרנים בגרסה חדשה ב-28 ביוני.
בגרסה החדשה מוחלף הקטע המסיים של הסרט, המכיל כתוביות.
הגרסה מכילה חוץ מכתוביות סיום גם סצנה אחרי הכותרות, הוקרה לסטן לי, סצנה מיוחדת של הענק הירוק והצצה לסרט ספיידרמן: רחוק מהבית.
￼￼אורך הסרט בגרסתו החדשה הוא 188 דקות, 7 דקות יותר מהגרסה הקודמת.
הסרט זכה לקבל ביקורות מעולות, ובאתר IMDb בשבוע הראשון ליציאתו לאקרנים קיבל ציון של כ-9 על ידי כ-200,000 מדרגים ואף היה ב-Top 10. הסרט קיבל דירוג מבקרים של 94% באתר Rotten Tomatoes.
בסוף השבוע הראשון, הסרט שבר את שיאי ההכנסות עם מעל 357 מיליון דולר בצפון אמריקה ומעל 1.223 מיליארד דולר ברחבי העולם.
הסרט הכניס יותר מ-2.7 מיליארד דולר ברחבי העולם והפך לסרט המכניס ביותר בכל הזמנים תוך שהוא עוקף את הסרט אוואטר שהחזיק בשיא, עד שהקרנת הסרט אוואטר בסין הקפיצה אותו חזרה אל המקום הראשון.
גם בישראל הסרט זכה לשיא רב של הקרנות וצפיות בקולנוע מאז "וונדר וומן" ב-2017 וזכה לאהדה רבה בקרב המבקרים.
"הנזירה" הוא סרט אימה על-טבעי גותי מסוגת מותחן המהווה ספין אוף לסרט האימה "לזמן את הרוע 2", שיצא בשנת 2016 וסרט חמישי ביקום הקולנועי של לזמן את הרוע.
הסרט בוים על ידי קורין הארדי ונכתב על ידי ג'יימס ואן, ומככבים בו טאיסה פרמיגה, דמיאן ביצ'יר, בוני ארונס, שארלוט הופ, אינגריד בישו וז'ונאס בלוקה.
הסרט יצא לאקרנים ב-7 בספטמבר 2018.
הסרט מתמקד סביב דמותה של הנזירה השטנית אשר הופיעה כדמות מרכזית בסרט "לזמן את הרוע 2" וכן הופיעה הופעה קצרה בסרט "אנאבל 2".
הסרט נפתח במספר קטעים שאולים מהסרט לזמן את הרוע 2 אשר הציגו את "הנזירה" במקרה המתואר בסרט בשנת 1974.
שתי נזירות בקרטה מונסטרי, מנזר עתיק ברומניה בשנת 1952 ניגשות עם מפתח לדלת ישנה עליה מתנוססת הכתובת "כאן מסתיים אלוהים".
הנזירה הזקנה אומרת לצעירה שאין ברירה ונכנסת לאפלה שמעבר לדלת.
הנזירה הצעירה מנסה להתפלל עד שהזקנה נופלת חבולה על מפתן הדלת, מושיטה לה את המפתח ואומרת שהיא התקווה האחרונה ואז נמשכת בעוצמה לאפלת החדר שם מתחילה להיראות דמות מסתורית.
הנזירה הצעירה בורחת מהדמות אל חדרה, קושרת חבל תלייה לצווארה וקופצת מהחלון רגע לפני שהדמות משיגה אותה.
בבוקר צעיר אחד מהסביבה מגלה את גופתה התלויה והחבולה.
הסיפור שהפיץ הצעיר על התאבדותה של הנזירה הגיע לאוזני הוותיקן והם שולחים את ברק, כומר המומחה לתופעת על-טבעיות על מנת לוודא שלא מדובר במקרה מתחום ההתמחות שלו.
הם מורים לו להיעזר בעזרתה של איירין, מורה מבית ספר דתי בבריטניה המצויה בתהליך הכשרה לנזירות.
השניים מגיעים לכפר ומוצאים את הצעיר שמצא את הגופה, חוואי ממוצא צרפתי-קנדי בשם פרנצ'י שמתנדב בהבאת האספקה למנזר כחלק מהסכם בן מאות שנים בין הכפר למנזר.
פרנצ'י גילה את הגופה תלויה על חזית המנזר כאשר הגיע להביא את האספקה הרבעונית אך כל ניסיונותיו ליידע את המנזר על-כך עלו בתוהו ולכן הוא השאיר את הגופה בחדר שבו הוא משאיר את האספקה.
השלושה יוצאים למקום ומגלים לתדהמתם שהגופה לא מצויה בתנוחה שפרנצ'י השאיר אותה.
השלושה קוברים את הנזירה וחוקרים את המקום שבו נמצאה תלויה, ושוב פעם נדהמים לגלות דם טרי במקום, אף על פי שעברו שבועות.
השלושה ממשיכים לחדר המבואה למנזר שם הם נפגשים עם דמות לבושה בשחור שמזדהה כאם המנזר.
אם המנזר אומרת שהם לא יוכלו לתחקר את הנזירות עד הזריחה עקב נדר השתיקה ומציעה להם ללון במבנה האירוח של המנזר.
ברק מציע לפרנצ'י לחזור לכפר ולהגיע שוב לאוספם כעבור 4 ימים.
במהלך אותו הלילה, על כל השלושה עוברים חוויות מבעיתות ולא טבעיות.
תחילה פרנצ'י רואה בדרך לכפר את דמותה של המתאבדת כאשר היא מתאבדת שנית ואף הופכת למפלצת שפרנצ'י מצליח אך בקושי לברוח ממנה לכפר.
בכפר הוא מגלה שמאז ההתאבדות החלו להתרחש צרות שונות ומשונות בכפר.
ברק מתעורר לקולו ולדמותו של ילד אחוז דיבוק שכשל להצילו בימי מלחמת העולם השנייה.
הוא עוקב אחריו עד לבית הקברות בפאתי המנזר ופתאום נופל לקבר פתוח שנסגר עליו בעודו חי.
איירין גם מתעוררת אחרי סיוטים בעקבות ילדותה שבה חזתה בהרבה חזיונות שבכולן הדהד המסר "מריה מורה את הדרך".
היא מובלת בעקבות הדמות המסתורית ברחבי המנזר ובמהלך מנוסתה ממנה היא מגלה את ברק הקבור ומחלצת אותו רגע לפני שהדמות תפסה אותו.
כעת הם מבינים בוודאות שהמקום איננו קדוש יותר, וברק מקווה לגלות רמזים בהתמודדותו בעזרת הספרים שמצא בקבר.
בבוקר השניים מגיעים למבואת המנזר אך לא רואים שם את אם המנזר.
במקום זה יד נעלמה פתחה את השער ואיירין נכנסה לתוך המנזר בזמן שברק נשאר במבואה והמשיך לחקור בספרים.
איירין נתקלת בנזירה מתפללת שלא פוסקת מתפילתה.
נזירה אחרת בשם אואנה מסבירה לה שהמנזר מקיים תפילת "מריה הקדושה" במשך מאות שנים ברציפות מאז שהדוכס שבנה את המבצר ניסה לשחרר לעולם את השטן אך נעצר ברגע האחרון על ידי הכנסייה תוך שימוש בדמו של ישו.
התפילות הרצופות עזרו לשמור על השער שהדוכס פתח סגור עד אשר ההפצצות במלחמה פגעו במבנה וקטעו את התפילה הרצופה.
מאז השער נסדק והדמות השטנית החלה להלך בו תוך התחפשות למגוון דמויות ניסתה לצוד "כלי" עם נשמה.
אואנה נאלצת לקטוע את השיחה עקב עלייתה למשמרת ואיירין נשארת ללון באחד החדרים בזמן שהשער הראשי נסגר בשקיעה.
ברק, שגילה בספרים את זהותה של הדמות בתור השד "ואלאק המנאץ" מגלה את נעילת השער ומנסה למצוא דרך חלופית להגיע לתוך המנזר ולהציל את איירין.
אם המנזר אומרת לו שאין לו דרך חלופית ושאיירין אבודה ואז ברק מגלה שכל הזמן הזה היא הייתה גופה רקובה שואלאק הפעיל במרמה.
איירין מתעוררת במהלך הלילה ומגלה שחדרה הנעול נפתח.
היא הולכת ברחבי המנזר עד אשר היא מוצאת את הדלת מתחילת הסרט.
הדלת נפתחת ומתוכה ואלאק נחשף ומנסה ללכוד את איירין אך היא בורחת לחדר התפילות שם היא רואה את גופתה הטרייה של אואנה ומתחילה להתפלל ביחד עם כל הנזירות שנשארו.
ואלאק הולם במרכז המתפללות וצולק את איירין בצורת כוכב מחומש.
במקביל, ברק מגיע למסקנה שהדרך היחידה פנימה היא ממנהרת האספקה הוא מגלה שם את הגופה של הנזירה שקברו מתעוררת לחיים אך ברגע האחרון הוא ניצל בידי פרנצ'י שחזר מהכפר עם רובה ציד.
הם דופקים חזק על הדלת הנעולה עד אשר איירין פותחת להם אותה ומציגה להם את אולם התפילות עם הנזירות.
היא נדהמת לגלות שאין שם אף נזירה למעט הגופה, הרקובה, ומבינה שכל הנזירות החיות שראתה היו חזיונות ולא נשארה אף נזירה אחת בחיים.
כעת השלושה מבינים שרק הם נותרו לבצע את משימת חסימת השער ומתחילים לחפשו.
במהלך החיפושים הם נפרדים ואיירין מגיעה לבדה לחדר סמוך לשער שם ואלאק מניח אותה במרכז כוכב מחומש ומצליח להידבק בה.
ברק נתקל ברוחות של הנזירות ההרוגות ומצליח להדפם בעזרת אש.
פרנצ'י מוצא את איירין אך מגלה שזאת רק גופתה בשליטתו של ואלאק ורגע לפני שהוא חונק אותו, פרנצ'י מצליח למרוח בו דם מישו שמגרש אותו מגופתה של איירין.
השלושה נאבקים עם ואלאק עד אשר איירין שופכת על פניו את כל הדם של ישו שנשאר וכך כולאת אותו בחזרה וסוגרת את השער.
השלושה קוברים את גופות הנזירות שמצאו ועוזבים את המנזר.
פרנצ'י, שחושף ששמו האמיתי הוא מוריס, אומר שהוא מעוניין לעזוב את רומניה ולחזור לגדל עגבניות כמו אביו, אך מסתיר צלקת של צלב הפוך על עורפו, צלקת שנשארה לו מהמאבק עם ואלאק.
באחרית דבר מוצגים קטעים מלזמן את הרוע שמראים צילום של ההתמודדות של אד ולוריין וורן כעשור מאוחר יותר עם חוואי אחוז דיבוק עם סימני צלבים המופיעים על גופו בשם מוריס.
טאיסה פרמיגה - האחות איירין
דמיאן ביצ'יר - האב בורק
בוני ארונס - ואלאק/הנזירה השטנית
שארלוט הופ - האחות ויקטוריה
אינגריד בישו - האחות או'אנה
סנדרה טלס - האחות רות
מנואלה קיוקר - האחות כריסטיאן
אני סאבה - האחות ג'סיקה
קלאודיו צ'ארלס שניידר - שד
ב-15 ביוני 2016 הכריזו האחים וורנר וניו ליין סינמה על ספין-אוף ששמו יהיה "הנזירה" לסרט "לזמן את הרוע 2" שיצא בשנת 2016. התסריט הראשוני עבור הספין-אוף נכתב על ידי דייוויד לסלי ג'ונסון-מקגולדריק, והופק על ידי פיטר ספרן וג'יימס ואן.
ב-17 בפברואר 2017, הוכרז כי קורין הארדי חתם על חוזה לבימוי הספין-אוף, שנכתב עבורו תסריט חדש על ידי ואן וגארי דאוברמן.
במהלך צילומי הסרט "אנאבל 2", סאפרן גילה כי "הנזירה" יהיה הסרט הראשון שמתרחש כרונולוגית בסדרת הסרטים של "לזמן את הרוע".
עובדה זו הפכה את הסרט לפריקוול נוסף לסרטי "לזמן את הרוע", יחד עם הסרטים "אנאבל" ו"אנאבל: הבריאה".
סאפרן חשף שמפיקי סדרת הסרטים יצרו לוח בו מופיעים כל הסרטים בסדרה באופן כרונולוגי, כך שיוכלו לעקוב אחרי עלילות הסרטים.
ב-5 באפריל 2017, דמיאן ביצ'יר לוהק לצוות השחקנים ככומר שאחראי לחקירת התאבדותה המסתורית של נזירה.
זמן קצר לאחר מכן, טאיסה פרמיגה לוהקה לתפקיד הראשי הנשי.
צילומי הסרט הראשיים החלו ב-3 במאי 2017 באולפני קסטל בבוקרשט, רומניה, כשהצלם מקסים אלכסנדר שימש כצלם.
סצנות נוספות צולמו גם בארמון המשמש את בניין הפרלמנט המקומי ביוני, תמורת 5,000 אירו לשעה.
הצילומים התקיימו גם בטירת קורווין בהונדוארה ובסיגישווארה שבטרנסילבניה.
הארדי הודיע באמצעות החשבונות שלו ברשתות החברתיות שהצילומים הסתיימו ב-23 ביוני 2017, לאחר 38 ימי צילום.
המלחין אבל קוז'ניובסקי נבחר להלחין את הפסקול עבור הסרט.
במקור, הסרט תוכנן לצאת לאקרנים ב-13 ביולי 2018. בפברואר 2018, האתר Deadline דיווח שיציאת הסרט לאקרנים נדחתה ל-7 בספטמבר 2018. ב-12 ביוני 2018, טיזר פוסטר עבור הסרט הופץ רשמית ויום לאחר מכן, הטיזר טריילר עלה ברחבי הרשת.
ב-7 בספטמבר 2018, עלה הסרט לאקרנים, ובפחות משבוע הכניס סכום של 131 מיליון דולר.
סרט זה נחשב לסרט האימה ה-5 המכניס ביותר בהיסטוריה.
הנזירה הוא רומן צרפתי מהמאה ה-18 מאת דני דידרו.
כתיבת הספר הושלמה כבר בשנת 1780, אך הספר לא ראה אור עד לשנת 1796, כ-12 שנה לאחר מותו של דידרו.
הרומן לא נכתב במקור על ידי דני דידרו כיצירה ספרותית, אלא כמתיחה משוכללת שמטרתה לפתות את המרקיז מארק-אנטואן-ניקולאס דה קרויסמאר, בן לווייתו של דידרו, בחזרה לפריז.
הרומן מורכב מסדרה של מכתבים המתיימרים להיות מנזירה בשם סוזן, אשר מפצירה במרקיז לעזור לה להתכחש לנדריה, ומתארת את חייה הבלתי נסבלים במנזר בו שוכנה בניגוד לרצונה.
מאוחר יותר ערך דידרו את המכתבים לרומן שמשך תשומת לב ציבורית הן לנוהג שהיה מקובל באותה התקופה - לכפות על נשים צעירות להצטרף למנזרים על מנת להיפטר מהן - והן לשחיתות שהשתררה כביכול בקרב אנשי דת ומוסדות דת.
כאשר דידרו חשף את האמת אודות כתיבת הספר, נאמר כי המרקיז צחק על הגילוי, ובאופן לא מפתיע התנהג מאז בחמלה ובנדיבות למופת בנכונותו לעזור לאותה סוזן דמיונית.
הספר עובד מספר פעמים לקולנוע, הבולטים שבהם היו סרטו משנת 1966 של הבמאי ז'אק ריווט בכיכובן של אנה קארינה וליזלוטה פולבר וסרטו משנת 2013 של גיום ניקלו בכיכובה של איזבל הופר.
הנזיר שמכר את הפרארי שלו הוא ספר לעזרה עצמית מאת רובין שארמה.
הספר הוא מעשייה מעולם העסקים הנגזרת מהתנסויותיו האישיות של שארמה לאחר שעזב את הקריירה שלו כעורך דין בגיל 25.
הספר יצא לאור בשנת 1997 על ידי הארפר קולינס, ונמכר ביותר מ-3 מיליון עותקים נכון לשנת 2013. תרגום אחרון לשפת דוגרי נעשה על ידי צ'אמפה שארמה.
שארמה גם כתב כמה ספרים נוספים בסדרה, כגון: "המכתבים הסודיים של הנזיר שמכר את הפרארי שלו", "חוכמת המנהיגות", "גלה את ייעודך" ו"חוכמת המשפחה".
הספר מתפתח סביב שתי דמויות, ג'וליאן מנטל וחברו הטוב ג'ון, בצורת שיחה.
ג'וליאן מספר את חוויותיו הרוחניות במסעו בהרי ההימלאיה, אשר הוא לקח על עצמו לאחר שמכר את בית הנופש שלו ואת הפרארי האדומה.
הנוקמים: האיחוד הוא סרט הנפשה אמריקאי מסוגת גיבורי-על, מדע בדיוני, אקשן והרפתקאות, המשמש כסרט הראשון בסדרת הסרטים "Marvel Animated Features", סדרת סרטים שנעשתה על ידי MLG Productions, מיזם משותף בין אולפני מארוול ל-Lionsgate.
הסרט בוים על ידי קורט גדה וסטיבן א.
גורדון, נכתב על ידי גרג ג'ונסון, והופק על ידי בוב ריצ'רדסון.
הפקת הסרט נעשתה בסטודיו הקוריאני Dong Woo Animation (한국어).
עלילת הסרט מבוססת באופן רופף על ששת הגיליונות הראשונים של הקומיקס "אולטימייטס" מאת מארק מילר ובריאן היץ' - ליין קומיקס המתרחש ביקום אולטימייט מארוול.
הסרט מתמקד בקפטן אמריקה, חייל-על שהוקפא בקרח במשך כ-60 שנה לאחר שעצר מזימה נאצית / חייזרית בשנת 1945. תפקידו של הקפטן הוא להוביל צוות גיבורים כדי להילחם בפלישה חייזרית.
הסרט הופץ ברחבי העולם להקרנה ביתית ודובב לשפות שונות.
הסרט הופץ לראשונה בארצות הברית ב-21 בפברואר 2006. בישראל הסרט הופץ לראשונה בדיבוב עברי בשנת 2013. אורך הסרט הוא כ-72 דקות, ושפת המקור שלו היא אנגלית.
כמה חודשים לאחר הפצת הסרט, הופץ סרט ההמשך שלו, "הנוקמים: האיחוד 2", אשר משמש גם כסרט השני בסדרת הסרטים "Marvel Animated Features".
במהלך מלחמת העולם השנייה, נורה טיל גרעיני לעבר וושינגטון, אותו קפטן אמריקה מצליח לעצור.
עם זאת, לאחר שעצר אותו, קפטן אמריקה נפל לקרקעית הקפואה של האוקיינוס הצפוני - שם הוא היה קפוא במשך 60 שנה.
כעבור 60 שנה, חולץ קפטן אמריקה על ידי ניק פיורי ובטי רוס, המחיים את הגיבור כדי שיוביל צוות גיבורים שיילחם בפלישה חייזרית.
שם הדמותמדבב/ת באנגליתמדבב/ת בעבריתקפטן אמריקהג'אסטין גרוסגלעד קלטרניק פיוריאנדרה ווייראלי לולאיאיירון מןמארק וורדןלירון לבברוס באנרמיכאל מאסיאמנון וולףהענק הירוקפרד טטסיוראדווין ג'רוויסהצרעהגריי גריפיןהאלמנה השחורהאוליביה דאבובטי רוסנאן מקנמרההנרי פיםנולאן נורת'תורדייוויד בוטהר קלייזרג'ים וורדג'יימס בארנסג'יימס ארנולד טיילור
פליקס ואקסז ג'וניור מאתר "Cinema Crazed", כתב שהסרט סיפק אותו מבחינת בידור, דיבוב ואנימציה.
אנדרסון מאתר "Common Sense Media", כינה את עלילת הסרט כעלילה ממוצעת.
דייוויד קורנליוס מאתר "eFilmCritic.com", אמר שהסרט נלכד בין קהלי היעד מפני שהוא אלים מידי בשביל הצופים הצעירים, אך לא מספיק אלים בשביל הצופים הבוגרים.
הנוקמים הוא משחק וידאו אמריקאי המשלב בין סוגות הפעולה, תפקידים ומכות, ואשר פותח על ידי החברות "Crystal Dynamics" ו-"Eidos Montréal" ומשווק על ידי "Square Enix".
המשחק מבוסס על צוות גיבורי-העל "הנוקמים", והוא נוצר בהשראת העיבוד הקולנועי של הקבוצה בסרטי היקום הקולנועי של מארוול וכן בהשראת המיתולוגיה וההיסטוריה הענפה של חוברות הקומיקס בהוצאת מארוול קומיקס.
קו העלילה הראשי של המשחק מתרחש חמש שנים לאחר שחברי צוות "הנוקמים" התפלגו ונפרדו איש איש לדרכו בעקבות טרגדיה שגרמה למוות והרס רב, וכעת הם נאלצים להתאחד מחדש על מנת להציל את העולם מסכנה גדולה.
המשחק כולל מצב Co-Op מקוון, המאפשר לשחקנים להרכיב צוות גיבורים משלהם.
המשחק יצא לשוק ב-4 בספטמבר 2020 עבור Google Stadia, Microsoft Windows, פלייסטיישן 4 ו-Xbox One.
למרות המכירות המוקדמות הרבות, המשחק נחשב לכישלון מסחרי.
ב-20 בינואר 2023, הוכרז שהמפתחת תפסיק להוציא עדכונים למשחק ושהוא יוסר מהחנויות הדיגיטליות ב-30 בספטמבר 2023. העדכון האחרון ששוחרר למשחק היה ב-31 במרץ 2023.
ניתן לשחק במשחק במצב לא מקוון כחוויה של שחקן יחיד או באופן מקוון עם עד ארבעה אנשים נוספים במהלך חלקים מסוימים במשחק.
המשחק כולל אפשרויות התאמה אישית רבות ביניהן יכולות ותלבושות, שניתן לשדרג באמצעות עץ מיומנות.
נוספו למשחק תלבושות שונות מכל קצוותיו של יקום מארוול וניתן לקנות אותן בנפרד בתור תוכן הניתן להורדה.
שחקנים יוכלו גם לקבל עדכונים בחינם שיכללו אזורים חדשים ודמויות חדשות.
המשחק מציג סט ענק של דמויות מיקום מארוול, המורכב בעיקר מחברי צוות הנוקמים וכן מגיבורי-על אחרים הפועלים בנפרד.
השחקן יוכל לגלם דמויות מגוונות מרחבי היקום של מארוול, ביניהם את סטיב רוג'רס/קפטן אמריקה (בדיבובו של ג'ף שיין), טוני סטארק/איירון מן (נולאן נורת'), ברוס באנר/הענק הירוק (טרוי בייקר), תור (טרוויס וילינגהאם), נטשה רומנוף/האלמנה השחורה (לורה ביילי), וקמלה קאן/גברת מארוול (סנדרה סעד).
לפי קדימונים שפורסמו למשחק, דמויות אחרות שניתן יהיה לשחק בהן יהיו טצ'אלה/הפנתר השחור, קלינט ברטון/הוקאיי, הוקאיי, פיטר פארקר/ספיידרמן, כאשר דמויות נוספות אשר יופיעו במהלכו הן ניק פיורי, מריה היל והאנק פים.
במהלך המשחק, השחקנים ייאלצו להתמודד מול כמה מנבלי-על המפורסמים ביקום של מארוול ביניהם נמצאים אבומיניישן, טאסקמאסטר, מודוק וארגון A.I.M..
עלילת המשחק מתחילה ב"יום ה-נ'" (A-Day, יום הנוקמים), בו חמישה מהחברים המייסדים של "הנוקמים" חוגגים את הסרת הלוט מעל המפקדה השנייה שלהם בסן פרנסיסקו - כולל חשיפת המסוק שלהם המותנע באמצעות גבישי טריגן.
הטקס משתבש במהרה כאשר אירוע קטסטרופלי והתקפה של טרוריסטים בהנהגתו של טאסקמאסטר מביא להריסת גשר שער הזהב, לחורבן והרס רב ברוב חלקי העיר ולמותו לכאורה של קפטן אמריקה.
כשהם כורעים תחת תחושת האשמה בחלקם בטרגדיה, צוות "הנוקמים" מתפרק וחבריו הולכים לדרכים נפרדות.
חמש שנים לאחר מכן, העיר, שנבנתה מחדש, נמצאת כעת תחת שליטת ארגון מדעי בשם "A.I.M" וגיבורי על כולם מוצאים מחוץ לחוק.
אולם, כאשר העולם נמצא שוב בסכנה, נערה מתבגרת ממוצא מוסלמי-אמריקאי בשם קמלה קאן חושפת קונספירציה ויוצאת למסע להרכיב מחדש את צוות הגיבורים הגדולים ביותר של כדור הארץ, לנקום את מותו של קפטן אמריקה, ולחשוף את האשם האמיתי מאחורי אירועי "יום ה-נ'".
בינואר 2017, "מארוול אנטרטיינמנט" הפיצה קדימון שנועד להכריז על פיתוח המשחק בערוץ היוטיוב שלה.
המשחק היה תחת כותרת העבודה "פרויקט הנוקמים".
יותר משנתיים אחר כך, במהלך פאנל שהתקיים בכנס "E3 2019", חברת "Square Enix" אירחה מסיבת עיתונאים בה היא שיתפה פרטים נוספים על המשחק, כולל קדימון מלא ותאריך יציאה לשוק.
המצגת בת ה-14 הדקות הראתה קדימון שעשוי מתמונות מהמשחק, תיאור קצר של המשחק כולל דמויות המופיעות בו, מצבי מרובה-משתתפים והתאמה אישית, וריאיון עם השחקנים שמדובבים את הדמויות במשחק.
החברה נתנה למשתתפי הכנס הייתה אפשרות לשחק בדמו של המשחק מאחורי דלתות סגורות.
בספטמבר 2021, החברה המפתחת הוסיפו למשחק מאיצי XP (חפצים שבעזרתם ניתן לעלות רמות יותר מהר) אותם ניתן לרכוש בעזרת כסף אמיתי.
מיד לאחר המהלך, העדכון הבא של המשחק גרם לתהליך עליית הרמות במשחק להיות איטי יותר בהשוואה לאלו שקנו את מאיצי ה-XP.
ההתנגדות על המהלך הייתה קיצונית, מכיוון שהחברה המפתחת הכריזה שיהיה ניתן לרכוש בכסף אמיתי רק סקינים (תלבושות מיוחדות) קוסמטיים במשחק ותו לא.
המבקרים והשחקנים טענו שמאיצי ה-XP הפכו את המשחק למשחק Pay-To-Win ("שלם כדי לנצח").
בעקבות תגובות השחקנים והמבקרים, החברה הסירה את מאיצי ה-XP מהמשחק ב-3 בנובמבר 2021.
הנזירה המזמרת הוא סרט מוזיקלי אמריקאי משנת 1966 בבימויו של הנרי קוסטר (סרטו האחרון), עם דבי ריינולדס, גריר גרסון וריקרדו מונטלבן בתפקידים הראשיים.
התסריט מבוסס באופן רופף על סיפורה של הנזירה הבלגית ז'אנין דקרס שכונתה בצרפתית "אחות חיוך" ובאנגלית "הנזירה המזמרת".
שהתפרסמה בעולם בשיריה ובעיקר בשיר "דומיניק".
שלא כמו בסרט, היא סיימה את חייה בהתאבדות.
דקרס התייחסה די בזלזול אל הסרט וטענה שכמעט כולו בדייה.
ב-2009 הופק בצרפת הסרט "אחות חיוך" ("Sœur Sourire") שנאמן יותר לסיפור חייה של דקרס.
הארי סוקמן היה מועמד לפרס אוסקר לפסקול המקורי הטוב ביותר.
הנזירה אן (דבי ריינולדס) משלימה את תקופת הכשרתה במנזר דומיניקני בבלגיה ורוכבת על קטנוע להצטרף למנזר השומרוני הטוב בגנט.
על הקטנוע היא מעמיסה גם את הגיטרה האהובה שלה המכוננה "אדל".
לאחר תאונה קלה בה היא נופלת מהקטנוע בגלל חוסר זהירות, היא מגיעה למנזר הנמצא בשכונת עוני בגנט.
היא מתקבלת על ידי אם המנזר, פריורס (גריר גרסון) והנזירה הבכירה קלוני (אגנס מורהד).
קלוני מקבלת אותה בפנים חמורות ולוקחת ממנה את הגיטרה אך אם המנזר מאפשרת לה להחזיק בה.
עד מהרה מתברר שאן יודעת לשיר יפה כשהיא מלווה עצמה בגיטרה.
בייחוד מתרשם ממנה האח קלמנטי (ריקרדו מונטלבן), כומר המנזר שדואג לשיפוצו.
אן מתחברת בעיקר לאחות מרי שחורת העור (חואניטה מור) שמדריכה אותה בעבודה.
הנזירות משחקות עם ילדי השכונה בחצר ואן מתחברת לילד דומיניק ארליאן (ריקי קורדל) שהוא יתום מאם.
היא מבקרת בביתו ונפגשת עם אחותו ניקול (קתרין רוס) ומוצאת צילומים חושפניים שלה.
באותו רגע מגיע האבא השיכור (מייקל פאט), רואה את הצילומים ומשליך את אן מהדירה.
האב קלמנטי מתרשם משיריה של אן ויוצר קשר עם חברת "פרימוורה" להפקת תקליטים.
אן פוגשת שם את המנהל רוברט ז'ראר (צ'אד אוורט) ומתברר ששניהם היו תלמידים בקונסרבטואר של פריז.
רוברט רוצה לחדש את יחסיהם אך היא אומרת לו שכעת חייה מוקדשים למנזר.
התקליט מצליח ומתפרסם בכל העולם.
אד סאליבן מגיע לגנט כדי לצלם את אן והנזירות בשיר "דומיניק".
האם פריוריס מסכימה לכך תמורת קניית ג'יפ שיעזור למשלחת לאפריקה.
כעת אן מפורסמת בכל העולם.
כאשר דומיניק נפגע בתאונת דרכים ומאושפז היא הולכת לכנסייה ומבקשת מאלוהים כי יבריא את דומיניק ובתמורה היא תוותר על הנגינה.
דומיניק מבריא והאב מחליט להעביר את משפחתו לכפר, לסביבה יותר נעימה.
אן נפרדת מהם ונותנת את הגיטרה במתנה לניקול.
לבסוף היא נשלחת לאפריקה עם האחות מרי והן עוברות מכפר לכפר עם הג'יפ שעליו כתוב "דומיניק", ומחסנות ילדים.
שם השחקן/ית שם הדמות הערותדבי ריינולדסאחות אןנזירהגריר גרסוןהאם פריורסראשת המנזראגנס מורהדאחות קלונינזירהחואניטה מוראחות מרינזירהריקרדו מונטלבןאבא קלמנטיכומראד סאליבןבתפקיד עצמוצ'אד אוורטרוברט ז'רארמפיק תקליטיםריקי קורדלדומיניק ארליאןילדקתרין רוסניקול ארליאןאחותו של דומיניקמייקל פאטמר ארליאןאבא של דומיניק
הנותרים היא סדרת מתח אמריקאית, דרמה ומסתורין הכוללת אלמנטים של פנטזיה ומדע בדיוני המבוססת על רומן ספרותי בעל שם זהה.
הסדרה נוצרה על ידי דיימון לינדלוף וטום פרוטה, ושודרה ב-HBO בין התאריכים 29 ביוני 2014 עד 4 ביוני 2017. הסדרה עוקבת אחר אירוע עולמי ומסתורי שהביא ל-2% מאוכלוסיית העולם להיעלם בפתאומיות ובהתמודדות של 98% הנותרים.
מוקדי הסדרה הם חייהם של מפקד המשטרה קווין גארווי (ג'סטין ת'רו) ומשפחתו, האלמנה נורה דרסט (קארי קון) שאיבדה את משפחתה, ואחיה הכומר מאט ג'מיסון (כריסטופר אקלסטון), הנאבקים להסתגל לחיים לאחר ההיעלמות המסתורית.
בארץ, הסדרה שודרה בערוצי הטלוויזיה Yes Oh!
הסדרה מתחילה שלוש שנים לאחר 14 באוקטובר 2011, היום שבו נעלמו באופן בלתי מוסבר 140 מיליון איש ברחבי העולם (2% מאוכלוסיית העולם).
בעקבות האירוע, העולם הדתי איבד את כוחו בצורה משמעותית, ומספר כתות חדשות נוצרו, בראשם "הניצולים האשמים", קבוצה של ניהיליסטים הלבושים בבגדים לבנים, וכת נוספת בהנהגתו של הולי וויין, אדם הרואה את עצמו כביאה השנייה של ישו המשיח.
העלילה סובבת סביב משפחת גארווי ומכריהם בעיירה מייפלטאון שבניו יורק.
קווין גארווי הוא מפקד המשטרה, ואשתו, לורי, הצטרפה ל"ניצולים האשמים".
בנם, טומי, עזב את הבית כדי להצטרף לכת של "וויין הקדוש", ובתם ג'יל היא תלמידת תיכון הגרה עם אביה.
נורה דרסט שאיבדה את כל משפחתה בהיעלמות ואחיה הכומר מאט ג'מיסון שנלחם בתרדמת בה נמצאת אשתו, נאבקים עם המציאות החדשה.
הסדרה עוקבת גם אחר מג אבוט, שמצטרפת ל"ניצולים האשמים", בהנהגתה של פטי לוין.
חייהם של דמויות אלה משתלבים ומתנגשים כשהם נמצאים בעיצומו של סכסוך מתמשך בין הכתות השונות לתושבי העיר מייפלטאון.
קווין גארווי (ג'סטין ת'רו) – מפקד המשטרה של עיירת מייפלטאון ואב לשניים, המנסה לשמור על חזות סמכותית על אף העזיבה הפתאומית של אשתו.
לורליי "לורי" גארווי (איימי ברנמאן) – אשתו של קווין, שהשאירה את חייה מאחור כדי להצטרף לכת "הניצולים האשמים".
מאט ג'מיסון (כריסטופר אקלסטון) – כומר פרוטסטנטי-אפיסקופי מקומי, השומר על אשתו הנמצאת בתרדמת.
מייגן "מג" אבוט (ליב טיילר) – אישה המצטרפת לכת "הניצולים האשמים".
טום "טומי" גארווי (כריס זילקה) – הבן הביולוגי של לורי, שאומץ על ידי קווין, המנסה להתקבל לכת המסתורית של "וויין הקדוש".
ג'יל גארווי (מרגרט קוואלי) – בתם המתבגרת של קווין ולורי, הלומדת בתיכון.
נורה דרסט (קארי קון) – איבדה את בעלה, בנה ובתה בהיעלמות המסתורית.
איימי (אמילי מיד) – (עונה 1) – חברתה של ג'יל המתגוררת עם משפחת גארווי.
לוסי וורברטון (אמנדה וורן) – (עונה 1) - ראש עיריית מייפלטאון הנאבקת לפייס את הקהילה המקומית מול "הניצולים האשמים".
פאטי לוין (אן דווד) – מנהיגת "הניצולים האשמים" במייפלטאון.
מרי ג'יימיסון (ג'נל מולוני) – אשתו של מאט, הנמצאת בתרדמת בגלל תאונת דרכים שהתרחשה במהלך ההיעלמות.
אריקה מרפי (רג'ינה קינג) – (עונות 2–3) – רופאה, הגרה בעיירה "מירקל".
ג'ון מרפי (קווין קרול) (עונות 2–3) – בעלה של אריקה וראש מכבי האש המתנדבים של מירקל.
מייקל מרפי (ג'ובן אדפו) (עונות 2–3), בנם המתבגר של אריקה וג'ון.
קווין גארווי (סקוט גלן) – אביו של קווין גארווי, ומפקד המשטרה לשעבר של מייפלטאון, הנמצא במוסד לבריאות הנפש.
העונה הראשונה של הסדרה זכתה בעיקר לביקורות חיוביות, אם כי יש שמתחו ביקורת על הטון הכבד שלה.
הביקורות השתנו בעונות השנייה והשלישית, כאשר מבקרים רבים התייחסו אליה כאחת מסדרות הטלוויזיה הגדולות בכל הזמנים, עם שבחים מיוחדים על הכתיבה, הבימוי, המשחק והעומק התמטי שלה.
גם הפסקול שהלחין מקס ריכטר זכה לביקורות חיוביות.
אף על פי שהמדרוג של הסדרה היה נמוך באופן יחסי, הסדרה קיבלה מעמד של פולחן.
הסדרה הושוותה ל"תיקון" של לינדלוף, יוצר הסדרה, לאחר הביקורות השליליות על סוף הסדרה "אבודים", שנוצרה על ידו.
הנזיר הקרוי גם הזמן והמתבודד, הוא קלף מספר 9 בארקנה הגדולה של קלפי הטארוט.
הוא מתאר לרוב נזיר מתבודד בעל ברדס שמחזיק מקל הליכה ועששית, שעון חול או ספר וניצב על הר מושלג או על אדמה מדברית.
הקלף מסמל התבודדות וחשבון נפש, תקופה של הסתגרות והקשבה לאינטואיציה ללא רעשי רקע חיצוניים.
יש הגורסים כי קלף הנזיר מייצג את הצורך בסבלנות, בעוד אחרים מאמינים כי קלף הנזיר הוא בראש ובראשונה קלף של קביעת סדרי עדיפויות בחיים.
סברה נוספת היא שקלף הנזיר מייצג את הקשר בין האדם לנשמתו, ושהוא מייצג שלב בו האדם לומד לכאורה טוהר ושלמות פנימית, התבוננות ללא שיפוט, הכרה והבנת מהות הדברים.
בספרו המלווה את חבילת הריידר, ווייט מפרש את קלף הנזיר כמו במסדר השחר המוזהב - כמי שהגיע להישגים, ומשמש כמדריך ומורה דרך לאחרים המעוניינים להגיע אליהם.
ככזה, הוא אינו מתבודד או נחבא, אלא גלוי ועובד יד ביד עם ההולכים איתו.
"הנזירה 2" הוא סרט אימה גותי על-טבעי אמריקאי שעלה לאקרנים ב-8 בספטמבר 2023 בבימויו של מייקל צ'אבס, לפי תסריט שנכתב בידי איאן ב.
גולדברג, ריצ'רד נאינג ואקילה קופר לפי סיפור מאת קופר.
הוא משמש כהמשכון לסרט "הנזירה" (2018) והפרק התשיעי ביקום הקולנועי של לזמן את הרוע.
בסרט מככבים טאיסה פרמיגה, ז'ונאס בלוקה ובוני ארונס, שחוזרים מהסרט הראשון, כשסטורם ריד ואנה פופלוול מצטרפים לצוות השחקנים.
בעוד שפיטר ספרן וג'יימס ואן חוזרים כמפיקים.
ב-2017, ואן דן באפשרות של המשכון לסרט "הנזירה" ובשנת 2019 חשף ספרן שהסרט נמצא בשלבי פיתוח.
קופר נשכר בהתחלה ככותב יחיד לסרט, לפני שגולדברג ונאינג הצטרפו אליו וסיימו יחדיו את התסריט המוגמר.
צ'אבס, שביים את שני הסרטים הקודמים ביקום הקולנועי של לזמן את הרוע, "קללת לה יורונה" (2019) ו"לזמן את הרוע 3: בשליחות השטן" (2021), הוכרז כאחראי על הבימוי של "הנזירה 2" גם כן.
הצילומים הראשיים החלו באוקטובר 2022 בצרפת.
ב-6 ביולי 2023 פורסם הקדימון הרשמי של הסרט.
"הנזירה 2" עלה לאקרנים לבתי הקולנוע בארצות הברית בהפצת אולפני האחים וורנר וניו ליין סינמה, ב-8 בספטמבר 2023, בישראל, הסרט עלה ב-7 בספטמבר 2023.
בשנת 1956, הכומר נורט ועוזרו ז'אק מבחינים באירועים משונים שמתרחשים בכנסייה בטרסקון, צרפת.
באופן פתאומי, נורט מורם באוויר ועולה באש ונשרף למוות, בזמן שז'אק מתבונן כשהוא אוחז במחרוזת התפילה של הכומר.
לאחר אירועי המנזר הרדוף שברומניה משנת 1952, האחות איירין מתגוררת לבדה באיטליה, ומוריס עובד בפנימייה בצרפת, שם הוא מתיידד עם התלמידה סופי, וגם עם אמה, קייט, שעובדת כמורה.
לאיירין יש חיזיון על מוריס להציל אותו, ולמחרת, היא מתבקשת על ידי החשמן לחקור סדרת רציחות שקרו ברחבי אירופה.
בזמן שאיירין נוסעת לטרסקון, האחות דברה, טירונית צעירה, מצטרפת איתה לחקירה ללא רשות.
במהלך הנסיעה ברכבת, דברה מביעה את הקושי שלה לקבל ניסים, כמו הנוכחות האמיתית של ישו בסעודת האדון, בעוד שאיירין מסבירה לה את חשיבות האמונה.
בטרסקון, לאיירין נוצר חיזיון שבו היא עוקבת אחרי ז'אק ומבקשת ממנו תשובות על המוות של הכומר נורט שראה בכנסייה, בזמן שמתרחק ונעלם, איירין נחנקת על ידי ואלאק, הנזירה ההדמונית.
למחרת בבוקר, דברה מספרת לאיירין שהיא נפגשה עם ז'אק, שהעניק לה את מחרוזת התפילה של הכומר נורט.
בינתיים בפנימייה, מציקות לסופי תלמידות, ובקפלה הנטושה של הפנימייה, מצהירות לה להסתכל בפסיפס החלון על העז, וכי אם היא מסיטה את מבטה, השטן יופיע וירדוף אותה.
השמש זורחת מבעד לפסיפס וגורמת לעין של העז לזהור באדום.
כתוצאה מכך, סופי ננעלת בקפלה.
הספרן מצהיר כי השד הורג את צאצאיה של לוצ'יה הקדושה מכיוון שהוא רוצה שריד עתיק של עיניה, שידוע לאחרונה כמאוחסנות במנזר, שמתגלה כפנימייה בימינו.
בנוסף, נמסר לאיירין כי הכומר בורק מת.
איירין ודברה מגיעות אל הפנימייה כדי למצוא את מוריס.
איירין מספרת למוריס כי השד נמצא בתוכו, ונדהם, אך לאחר מכן נשלט על ידי השד ותוקף את איירין ודברה, אך מאבד את ההכרה.
בתוך הקפלה של הפנימייה, סופי מראה לאיירין, דברה וקייט את "המשחק" שתלמידות הכיתה גרמו לה לשחק, ודברה משתמשת בפנס כדי לגרום לעיני העז על הפסיפס להאיר באדום.
האור האדום מצביע לכיוון המקום שבו קבורות עיניה של לוצ'יה הקדושה ואיירין מוצאת את השריד העתיק.
דברה וקייט מופרדות מאיירין וסופי כדי להגן על תלמידות בית הספר מפני עז השד.
בזמן שמוריס אחוז בשד, הוא תוקף את איירין בעוד שסופי לוקחת את השריד ובורחת.
מוריס רודף אחר סופי, וגורם לבניין מגדל הפעמונים להתמוטט.
איירין מוצאת את סופי בין ההריסות, ודברה מתאחדת עם השתיים.
איירין משתמשת בשריד נגד מוריס, ומכניעה אותו, אך הוא מצליח להתאושש ולוקח את השריד בעצמו, ומרים את איירין באוויר ומעלה אותה באש, אך היא לא נשרפת למוות מכיוון שמתגלה שהיא צאצאית של לוצ'יה הקדושה, ומצילה את עצמה על ידי שימוש בזיכרונותיה ובאהבתה לאמה.
איירין ודברה רואות יין שנשפך, ועד מהרה מבינות כי הפנימייה הייתה פעם יקב, ושניתן להפוך יין לדמו של ישו באמצעות תפילה.
השתיים הופכות את היין לדם ושולחות את ואלאק בחזרה לגיהנום.
למחרת בבוקר, איירין נפגשת עם מוריס, שנרפא לכאורה.
כאשר מוריס עוזב עם קייט וסופי, איירין חשה דאגות.
טאיסה פרמיגה – האחות איירין, צאצאית של לוצ'יה הקדושה.
סטורם ריד - האחות דברה, נזירה מתלמדת.
בוני ארונס – ואלאק / הנזירה, שד הדמוני.
אנה פופלוול – קייט, מורה בפנימיית סנט מארי בצרפת.
ז'ונאס בלוקה – מוריס "פרנצ'י" תריו, שרת הפנימייה.
קייטלין רוז דאוני – סופי, בתה של קייט.
סוזן ברטיש - מאדאם לורן, מנהלת הפנימייה.
דייוויד הורוביץ' - החשמן קונרוי, בישוף, מנהל הכנסייה שבאיטליה.
פיטר הדסון - הכומר והספרן רידלי
פסקל אוברט - הכומר נורט
נטליה ספרן - האחות קלואי
אנדרו מורגדו - מדבב קול הדמוני
בנוסף ורה פרמיגה ופטריק וילסון מגלמים את ציידי השדים אד ולוריין וורן בסצנת אמצע הכתוביות ().
באוגוסט 2017, ג'יימס ואן דן באפשרות של סרט המשך של "הנזירה" משנת 2018. בהמשך לכך.
הצהיר על סרט המשך אפשרי:
באפריל 2019, הוכרז על ידי פיטר ספרן שסרט ההמשך נמצא בפיתוח.
ספרן הצהיר כי מתוכננת עלילה "מעניינת ממש" לסרט, והעיר כי זה "בלתי נמנע לצלם סרט המשך של "הנזירה" (2018)".
מאוחר יותר באותו החודש, אקילה קופר חתמה על חוזה ונבחרה להיות התסריטאית של הסרט, בעוד ספרן וג'יימס ואן שימשו כמפיקים.
בפברואר 2022, טאיסה פרמיגה הצהירה שהיא ניהלה דיונים עם אולפני האחים וורנר בנוגע להחזרת תפקידה מהסרט הראשון תוך שהיא ציינה שההגבלות על תעשיית הקולנוע כתוצאה ממגפת הקורונה עיכבו את תהליך הצילומים.
באפריל 2022, אולפני האחים וורנר הכריזו רשמית על הסרט ב-CinemaCon כחלק מהסרטים הקרובים שעתידים לצאת לאור.
למחרת, הוכרז שמייקל צ'אבס יביים את הסרט.
נמסר כי בוני ארונס תשוב לגלם את ואלאק, הנזירה השטנית בסרט הראשון.
ב-23 בספטמבר 2022 נמסר שסטורם ריד קיבלה את התפקיד הראשי בסרט, אך לא פורסם תיאור הדמות שהיא תגלם.
ב-3 באוקטובר 2022 נמסר שטאיסה פרמיגה מגלמת בשנית את האחות איירין, דמותה בסרט הראשון.
ב-אותו חודש, נמסר על צירופן של אנה פופלוול וקייטלין רוז דאוני לצוות השחקנים, לצידן של פרמיגה וריד.
פופלוול תגלם את קייט, מורה בבית הספר "סנט מארי" בצרפת, אלמנה ואם לסופי בת ה-10, אשר ככל הנראה תגולם על ידי דאוני.
שלב הצילומים החל ב-29 באפריל 2022. הצילומים היו אמורים להתחיל במקור ב-5 בספטמבר 2022. הצילומים העיקריים החלו בצרפת ב-6 באוקטובר 2022, והסתיימו מאוחר יותר באותה שנה.
הסרט עלה לאקרנים לבתי הקולנוע בארצות הברית ב-8 בספטמבר 2023, ובישראל ב-7 בספטמבר 2023, תחת הפצתם של "אולפני באחים וורנר" ו"ניו ליין סינמה".
"הנזירה 2" עלה לאקרנים לצד הסרט "החתונה היוונית שלי 3" והוא הכניס 32.6 מיליון דולר מ-3,728 בתי קולנוע בסוף השבוע הראשון לעלייתו לאקרנים.
הכנסותיו של הסרט עקף את ה-13 מיליון ביומו הראשון ליציאתו לאקרנים, ובהקרנת הטרום בכורה הרוויח 3.1 מיליון דולר.
הסרט הרוויח 4.6 מיליון דולר בסוף השבוע הרביעי שלו, בסכום כולל של 76.7 מיליון דולר בארצות הברית ו-231 מיליון דולר ברחבי העולם.
באתר הביקורות "Rotten Tomatoes", הסרט זכה לציון של 45% על בסיס 86 ביקורות, עם דירוג ממוצע של 5/10. הקונצנזוס של האתר כתב: באתר הביקורות המשוקללות "Metacritic", הסרט זכה לציון של 48/100 על 21 ביקורות, מה שמציין "ביקורות מעורבות או ממוצעות".
צופים שנשאלו על ידי האתר "CinemaScore" העניקו לסרט ציון ממוצע של "C+", בעוד אלו שנשאלו באתר "PostTrak" נתן לסרט ציון חיובי כולל של 64%, כאשר 47% אמרו שהם בהחלט ממליצים על הסרט.
פרנק סקק מהמגזין "הוליווד ריפורטר" כתב: "יוצר הסרט עושה עבודה מצוינת ביצירת אווירה מבשרת רעות כראוי (המקומות האירופיים של העולם הישן והצילום הקודר של טריסטן נייבי באמת עוזרים) ומתזמר את המהומה האלימה, שרובם מערבים ילדות קטנות ומפוחדות, עם התענגות מטרידה.
העיתון "הטיימס" העניק לסרט 3/5 כוכבים, ואמר שהוא "מרבה לפלרטט מגיחוך", אך שיבח את הבימוי של צ'ייבס ואת ההופעות של פרמיגה.
בריאן לורי מ-"CNN" כינה את הסרט כ"תוספת חלקה אם מוכרת ליקום הקולנועי של "לזמן את הרוע" הפורה מאוד, שעל ידי הרחבת זריזה על להיט הסרט הקודם "הנזירה" משנת 2018".
דניס הארווי מ"וראייטי" כתב: "מבחינות מסוימות הסרט השתפר מקודמו, באחרים לא, זה סוף סוף עוד כניסה טובה מספיק אם בלתי נשכחת בטוח שתאריך את חיי הסדרה בצורה משתלמת".
קלייר שאפר מ"הניו יורק טיימס" אמרה שהסרט "מתנהל כמו שעון רדוף, דוחף דמויות בסמטאות אפלות או קפלות נטושות כל חמש דקות עם מעט הצדקה.
סצנה אחרי סצנה בונה פחד ומתח, ואז מופיעה מפלצת, ואז...
הנוקמים: עלייתו של דוקטור דום הוא סרט גיבורי-על אמריקאי המבוסס על צוות גיבורי-העל באותו השם מבית מארוול קומיקס.
הסרט יופק על ידי אולפני מארוול ו-"AGBO", חברת ההפקה של האחים רוסו, יופץ על ידי סרטי אולפני וולט דיסני, והוא עתיד להיות החמישי בסדרת סרטי "הנוקמים", אחרי "הנוקמים: סוף המשחק" (2019).
ביולי 2022, הוכרז לראשונה על פיתוחם של שני סרטי "הנוקמים" חדשים, שיהוו את סיומם של השלב השישי של וסאגת המולטיוורס.
הבמאי דסטין דניאל קרטון נשכר לביים את הסרט הראשון, שהתעתד להיקרא "שושלת קאנג" ובו היה עתיד לככב ג'ונתן מג'ורס בדמותו של קאנג הכובש בתור האנטגוניסט הראשי.
בספטמבר 2022, נמסר כי את עלילת הסרט יכתוב התסריטאי ג'ף לאבנס.
עם זאת, בנובמבר 2023 נמסר על עזיבתו של קרטון את הפקת הסרט, כי ולדרון יחליף את לאבנס במלאכת כתיבת התסריט, וכי "אולפני מארוול" שוקלים לשכתב את נושא ועלילת הסרט בשל הסתבכותו של מג'ורס בבית המשפט בגין עדויות על התעללות פיזית; בדצמבר 2023, נמסר מטעם האולפנים על פיטריו של מג'ורס.
ביולי 2024, הוכרז כי את הסרט יביימו האחים רוסו וכי על כתיבת עלילתה יופקד מקפילי; נוסף לכך נמסר כי האנטגוניסט הראשי יהיה דוקטור דום, אותו יגלם דאוני ג'וניור.
צילומי הסרט החלו במרץ 2025 באולפני פיינווד שבלונדון, והם עתידים להסתיים באוגוסט 2025.
הסרט עתיד לעלות לאקרנים בארצות הברית ב-18 בדצמבר 2026, ולהוות חלק מסיומו של השלב השישי ביקום הקולנועי של מארוול.
רוברט דאוני ג'וניור – ויקטור פון דום / דוקטור דום.
ג'ו רוסו, תיאר את דמותו של דום כאחת מדמויות הקומיקס המורכבות ביותר, וציין כי לתחושתו דאוני ג'וניור – שגילם בעבר את דמותו של טוני סטארק / איירון מן ב – היה האדם היחיד שיכול לקחת על עצמו את התפקיד.
דאוני ג'וניור פיתח סיפור רקע משלו לדמות ותרם רעיונות עבור עיצוב הדמות.
כריס המסוורת' – תור, נוקם ומלך אסגארד לשעבר, המבוסס על דמותו של אל מהמיתולוגיה הנורדית באותו השם.
טום הידלסטון – לוקי, אחיו המאומץ של תור ואל השקרים הערמומי, מבוסס על דמותו של אל מהמיתולוגיה הנורדית באותו השם.
פול ראד – סקוט לאנג / אנטמן, פורץ ידוע לשמצה שחזר למוטב וזכה לחליפה מיוחדת המאפשרת לו להתכווץ או לגדול בקנה מידה בעזרת חלקיקי פים שמאפשרים לו להגדיל ולהקטין את המרחק בין האטומים מבלי להחליש את חוזקו ואת מספר האטומים שבו.
אנתוני מאקי – סם וילסון / קפטן אמריקה, "נוקם" וצנחן חילוץ לשעבר אשר הוכשר על ידי הצבא האמריקני בלוחמה אווירית באמצעות כנפיים מכניות שתוכננו במיוחד עבור מטרה זו.
דני רמירז – חואקין טורס / פלקון, לוטננט ראשון בחיל האוויר של ארצות הברית, שם לחם לצד וילסון, שנטל את זהותו הנוכחית של פלקון.
לטישה רייט – שורי / הפנתרה השחורה, נסיכת ואקאנדה לשעבר ואחראית עיצוב הטכנולוגיה של הממלכה, אשר זוכה ליכולות על-אנושיות על ידי עיכול עשב דמוי-לב.
וינסטון דיוק – מ'באקו, לוחם רב-עוצמה ומנהיג שבט ההרים של ואקאנדה, הג'בארי.
טנוך הוארטה – נאמור, שליטהּ של ממלכת טאלוקאן, ציוויליזציה עתיקה של אנשים הגרים מתחת למים ומוטאנט רב-עוצמה שביכולתו לנשום מתחת למים ועל פני היבשה.
סבסטיאן סטן – ג'יימס "באקי" בארנס, חייל-על בעל זרוע קיברנטית, שמשמש בתור המנהיג דה פקטו של צוות "ת'נדרבולטס".
נהרג לכאורה בתקופת שירותו הצבאי בזמן מלחמת העולם השנייה, אך צץ מחדש בהווה כמתנקש שעבר שטיפת מוח בידי ארגון הידרה.
פלורנס פיו – ילנה בלובה / האלמנה השחורה, חברה בצוות "ת'נדרבולטס" ואחותה המאומצת של נטשה רומנוף, שכמותה, אומנה בחדר האדום כאלמנה שחורה.
דייוויד הארבור – אלכסיי שוסטקוב / השומר האדום, חבר בצוות "ת'נדרבולטס", חייל-על ומקבילו הרוסי של קפטן אמריקה, אשר משמש כדמות-אב לילנה.
ואייט ראסל – ג'ון ווקר / סוכן ארצות הברית, חייל-על וחבר בצוות "ת'נדרבולטס".
קפטן מעוטר לשעבר ביחידת הריינג'רס של צבא ארצות הברית, שנבחר בידי ממשלת ארצות הברית להחליף את סטיב רוג'רס בתור קפטן אמריקה, אך שוחרר בקלון מתפקידו עקב מעשיו.
האנה ג'ון-קאמן – אווה סטאר / רוח, חברה בצוות "ת'נדרבולטס", הסובלת מאי-יציבות מולקולרית המאלצת אותה ללבוש חליפה המסייעת לה לייצב את מצבה, אך בד בבד, מאפשרת לה לעבור דרך חפצים מוצקים.
לואיס פולמן – בוב / הסנטרי, אדם רב-עוצמה בעל יכולות על-אנושיות הסובל מאמנזיה.
סימו ליו – שאנג-צ'י, אמן לחימה מיומן שהוכשר כמתנקש על ידי ארגון "עשר הטבעות" בראשות אביו, ונוו.
פטריק סטיוארט – צ'ארלס אקסבייר / פרופסור X, מוטאנט בעל יכולות טלפתיות רבות-עוצמה ומייסד צוות ה"אקס-מן".
איאן מקלן – אריק לנשר / מגנטו, מוטאנט רב-עוצמה בעל היכולת ליצור ולשלוט בשדות מגנטיים ולהפעיל טלקינזיס על עצמים ממתכת.
ג'יימס מרסדן – סקוט סאמרס / סייקלופס, מוטאנט ומנהיג ה"אקס-מן", שלו היכולת לפלוט קרני אנרגיה אופטית עוצמתיות הנשלטות על ידי משקפיים מיוחדות.
קלסי גרמר – האנק מקוי / חיה, מוטאנט וחבר "אקס-מן" ממציאות חלופית, אשר לו מאפיינים פיזיים חייתיים הכוללים פרווה כחולה, אוזניים מחודדות, ניבים וטפרים.
אלן קאמינג – קורט וגנר / נייטקרולר, מוטאנט כחול-עור ובעל מראה שטני, בעל יכולות טלפורטציה.
רבקה רומיין – רייבן דארקהולם / מיסטיק, מוטאנטית כחולת-עור בעלת היכולת לשנות את צורתה כרצונה.
צ'נינג טייטום – רמי לבו / גמביט, מוטאנט בעל היכולת לטעון עצמים באנרגיה קינטית ולגרום לפיצוצם.
ונסה קירבי – סוזן "סו" סטורם / האישה הבלתי-נראית, חברה מייסדת של קבוצת "ארבעת המופלאים", אשר זכתה ליכולת להפוך את עצמה ועצמים אחרים בקרבתה לבלתי-נראים באמצעות כיפוף גלי האור, כמו-כן להשתמש בשדות כוח רבי-עוצמה למגוון שימושים.
ג'וזף קווין – ג'וני סטורם / הלפיד האנושי, אחיה הצעיר והראוותן של סו וחבר מייסד של קבוצת "ארבעת המופלאים", המתגאה ומנצל את מעמדו הציבורי לצרכיו האישיים; אשר זכה ליכולת לאגף את כל גופו בלהבות, לעוף וכן לשלוט באש בכוח רצונו בלבד.
איבון מוס-בכרך – בנג'מין "בן" גרים / הדבר, אסטרונאוט לשעבר של סוכנות נאס"א וחבר מייסד של קבוצת "ארבעת המופלאים", אשר זכה לכוח וחוזק על-אנושיים, אך במחיר הפיכת עורו לסלעי.
בכרך עתיד לגלם את הדמות באמצעות לכידת תנועה ואפקטי CGI במקום שימוש בתותבות ואפקטים פרקטיים.
במאי 2018, הצהיר מנכ"ל חברת "וולט דיסני", בוב איגר, כי אולפני מארוול שואפים להתמקד בהצגת דמויות חדשות ב לאחר אירועי "סוף המשחק" (2019), אך גם בהפקת סרט "הנוקמים" עתידי בהתחשב בפופולריות של הסרטים הקודמים.
נשיא "אולפני מארוול", קווין פייגי, אישר את הצהרתו של איגר בינואר 2021, ואמר שסרט נוסף בסדרת "הנוקמים" יופק "בשלב מסוים".
כשנשאל על עתיד היקום הקולנועי במהלך ריאיון ל"וראייטי" במאי 2022, הצהיר אדם ב.
וארי שאין למפיקים הבכירים עדיין מושג ברור לגבי נושא הסאגה הבא אחרי "סוף המשחק", אך כי מספר פרויקטים בשלב הרביעי של היקום הקולנועי כבר הציגו את המולטיוורס ומספר "אנטגוניסטים" פוטנציאליים, כמו קאנג הכובש.
בספטמבר 2020, נמסר על ליהוקו של ג'ונתן מג'ורס לדמותו של קאנג הכובש כאנטגוניסט ראשי עבור הסרט "אנטמן והצרעה: קוונטומאניה" (2023).
עם זאת, מג'ורס הופיע לראשונה ביקום הקולנועי בדמותו של "ההוא שנשאר", משתנה חלופי של קאנג הכובש, בעונתה הראשונה של סדרת הטלוויזיה "לוקי" (2021), בה נחשף לראשונה קיומו של המולטיוורס.
דמותו של קאנג תוארה על ידי מייקל ולדרון, יוצר "לוקי" ותסריטאי הסרט "דוקטור סטריינג' בממדי הטירוף" (2022), בתור "הנבל הגדול הבא של היקום הקולנועי".
בכנס הקומיק-קון, סן דייגו שהתקיים ביולי 2022, הכריז פייגי רשמית על הסרטים "הנוקמים: שושלת קאנג" ו"הנוקמים: מלחמות סודיות", שיופצו ב-2 במאי 2025 וב-7 בנובמבר 2025, בהתאמה.
על פי ההכרזה, סרטים אלו התעתדו להביא את השלב השישי של היקום הקולנועי לסיומה ולהשלמת "סאגת המולטיוורס".
הסרטים נוצרו בהשראת קשתות העלילה "האוונג'רס: שושלת קאנג", שנכתב בין השנים 2001–2002 על ידי הקומיקסאי קורט בוסיק, בו קאנג הכובש נוסע בזמן על מנת לשעבד את האנושות, ו"מלחמות סודיות", שנכתב בין השנים 1984–1985 על ידי הקומיקסאי ג'ים שוטר.
פייגי השווה את תפקידם של סרטים אלו לתפקידם של "מלחמת האינסוף" (2018) ול"סוף המשחק", שהביאו את "סאגת האינסוף" לסיומו; והצהיר כי רבים מהסרטים וסדרות הטלוויזיה שהרכיבו את שלב הרביעי בנו את הקרקע לסיפור הגדול יותר של "שושלת קאנג" ו"סאגת המולטיוורס", שתימשך לאורך השלבים החמישי והשישי.
פייגי הוסיף כי תפקידיו של מג'ורס בתור משתנים מרובים של קאנג הפכו אותו לסוג שונה של נבל-על מהאנטגוניסט הראשי של "סאגת האינסוף", תאנוס, ואמר שאין "אין כתפיים של אף אחד שהייתי מעדיף לשים עליהן את סאגת המולטיוורס" מאשר כתפיו של מג'ורס.
מאוחר יותר דווח שאולפני מארוול לא תכננו בתחילה שהסאגה הבאה של היקום הקולנועי תעסוק בדמותו של קאנג, אך הם החליטו ללכת על זה לאחר שראו את ביצועיו של מג'ורס.
בנוסף לכך, הצהיר פייגי כי אנתוני וג'ו רוסו לא ישובו לביים סרטים אלו.
זמן קצר לאחר ההכרזה על הפקת הסרט, הוכרז כי את הסרט יביים דסטין דניאל קרטון, לאחר שביים את "שאנג-צ'י ואגדת עשר הטבעות" (2021) עבור אולפני מארוול, וחתם איתם על עסקה רבת-פרויקטים בדצמבר 2021 שכללה בימוי סרט המשך ל"שאנג-צ'י" ופיתוח המיני-סדרה "וונדר מן".
קרטון נשכר רק לביים את "שושלת קאנג", בניגוד לאחים רוסו, שביימו גם את "מלחמת האינסוף" וגם את "סוף המשחק".
בספטמבר 2022, נמסר כי על כתיבת התסריט לסרט יופקד לאבנס; לאבנס החל לעבוד שבועיים לאחר מכן על הטיוטה הראשונה לתסריט.
בהמשך, הצהיר לאבנס כי לא ציפה לכך שיהיה מועמד לכתיבת התסריט, וחשב שמעורבותו ביקום הקולנועי של מארוול תהיה חד-פעמית עם "קוונטומאניה", על אף שהוסיף בסרט אלמנטים שלדעתו יהיו בסיסים עלילתיים טובים לסרט "הנוקמים" עתידי.
בנוסף, הצהיר לאבנס כי הוא מאמין שהתבקש להציע מועמדות לכתיבת הסרט מכיוון שאולפני מארוול נהנו מעלילת "קוונטומאניה" ומהתפיסה שלו על דמותו של קאנג הכובש.
באוקטובר 2022, אישר מג'ורס שהוא ניהל דיונים על הסרט עם קרטון, ובנובמבר 2022, הביע סימו ליו התלהבות מהאפשרות לשוב לגלם את דמותו של שאנג-צ'י ולעבוד שוב עם קרטון על הסרט.
בינואר 2023, הצהיר לאבנס שהסרט יהיה "מאבק בין-דורי" שייקח את הדמויות החדשות שהוצגו בשלב הרביעי ו"יזרוק אותן לאש".
באותה התקופה, נמסר על פי דיווחים כי דמותו של שאנג-צ'י עתידה להיות אחת הדמויות הראשיות של הסרט.
במרץ 2023, הצהיר לאבנס כי דמויותיהם של חברי ארבעת המופלאים והאקס-מן לא יופיעו בסרט.
על אף מעצרו של מג'ורס והאשמתו בתקיפת בת-זוגו במרץ 2023, רק באפריל 2023 נמסר מאולפני מארוול התייחסות רשמית למצבו של מג'ורס.
עד אז נמסר כי אולפני וולט דיסני עוקבים אחר ההתרחשויות, וכי הוא עדיין עתיד לכבב ב"שושלת קאנג" וב"מלחמות הסודיות", ולקבל 20 מיליון דולר בתספת פיצוי צדדי עבור "מלחמות סודיות".
רובינסון ציינה בנוסף כי ישנם דיווחים סותרים על האופן שבו האולפנים יטפלו בעניין.
במקביל נמסר כי צילומי הסרט "שושלת קאנג" עתידים להתחיל בתחילת 2024. במאי 2023, דיווח העיתונאי ג'ף סניידר כי לאבנס פרש מהפקת הסרט טרם תחילת שביתה גילדת התסריטאים של אמריקה, שהחלה באותו החודש.
ביוני 2023, נמסר על דחיית תאריך עליית הסרט לאקרנים ל-1 במאי 2026, בין שאר הסיבות לדחיית הפצתו צוין כי התסריט טרם נכתב.
בנובמבר 2023, דיווחה טטיאנה סיגל עבור "וראייטי" כי מנהלי אולפני מארוול שוקלים להשיב את דמויותיהם של צוות "הנוקמים" המקורי, כולל דאוני ג'וניור בדמותו של טוני סטארק / איירון מן וסקרלט ג'והנסון בדמותה של נטשה רומנוף / האלמנה השחורה, דיווח אותו פייגי הכחיש.
נוסף לכך, דיווחה סיגל כי מנהלי אולפני מארוול החלו לדון על תוכניות חלופיות ל"סאגת המולטיוורס" עקב הסתבכותו של מג'ורס בבתי המשפט, כולל התמקדות בדמותו של דוקטור דום בתור האנטגוניסט הראשי; דמות זו כבר הייתה עתידה לשמש כאנטגוניסטית מרכזית, אם כי לא בתור האנטגוניסטית הראשית, בעלילת "מלחמות סודיות".
האולפנים החלו לשקול שינויים ב"סאגת המולטיוורס", כולל צמצום תפקידו של קאנג, בעקבות כישלונו של "קוונטומאניה" הן בקופות והן ביקורתית.
עם זאת, לאחר עליית הפרק לשידור זמן קצר לאחר מכן, מספר פרשנים סברו שהוא למעשה צמצם את היקף תפקידו העתידי של קאנג וסיפק מספר פתרונות אפשריים עבור אולפני מארוול, כולל טיפול במשתניו של קאנג על ידי הרמ"ז מחוץ למסך.
בנובמבר 2023, דיווחה רובינסון כי לאבנס עזב את הפקת הסרט מכיוון שהתסריט שתכנן לכתוב היה קשור בצורה הדוקה לדמותו של קאנג הכובש.
אהרון קוץ' ובוריס קיט, בדיווח עבור ה"הוליווד ריפורטר", ציינו כי לאבנס השלים טיוטה של התסריט לפני שעזב, אם כי טרם היו בטוחים אם אולפני מארוול תשכור תסריטאי אחר לכתיבת תסריט חדש.
במקביל, דווח על עזיבתו של קרטון את בימוי הסרט על מנת להתמקד בפרויקטים אחרים בתוך היקום הקולנועי.
בדיווח זה הובהר כי עזיבתו את הפקת הסרט נעשתה בתנאים ידידותיים, שכן למועד הדיווח היה עדיין חתום על פרויקטים אחרים עבור האולפנים, וכי עזיבתו יוחסה חלקית לעיכובים שנגרמו בלוח זמני הפקת הסרט.
סניידר דיווח כי אולפני מארוול מעוניינים לשכור תסריטאי ובמאי שיוכלו לפתח גם את "שושלת קאנג" וגם "מלחמות סודיות" כסרט אחד בן שני חלקים עבור "סאגת המולטיוורס", ושיער בנוסף כי שמו של קאנג יוסר משם הסרט על מנת להימנע משאלות בדבר מעורבותו של מג'ורס בהפקה.
בשלהי נובמבר 2023, נמסר כי אולפני מארוול שכרו את וולדרון, שכבר הופקד על כתיבת התסריט עבור "מלחמות סודיות", לשכתב את התסריט ל"שושלת קאנג".
בדצמבר 2023, הוכרז רשמית על פיטוריו של מג'ורס על ידי אולפני דיסני ומארוול לאחר שנמצא אשם בהטרדה והתעללות פיזית מדרגה שלישית.
למועד דיווח זה טרם היה ידוע אם אולפני מארוול תעצב מחדש את דמותו של קאנג או תתמקד בנבל חדש, אם כי האולפנים החלו להתייחס לסרט באופן פנימי בשם "הנוקמים 5".
עד מהרה, דייוח סניידר שבהתאם להשערתו, אולפני מארוול מפתחים כעת את "מלחמות סודיות" כ"סרט ענק בן חמש שעות" שיפוצל לשני חלקים, עם שנה בין עלייתם לאקרנים, וכי הם מחפשים במאי שטרם ביים סרט של מארוול.
עוד נמסר על דחיית צילומי הסרט לשלהי 2024 עקב פיטוריו של מג'ורס.
בפברואר 2024, קוץ' וקיט ציינו כי אולפני מארוול עסוקים כעת ב"ניקוי הבלגן" שנוצר בעקבות פיטוריו של מג'ורס וכישלונו המסחרי והביקורתי של "קוונטומאניה", וכי גם עלילת "הנוקמים 5" וגם עלילת "מלחמות סודיות" שוכתבו במטרה לצמצם את תפקידו של קאנג או להסיר אותו לחלוטין.
לאחר שהשלים את בימוי הסרט "דדפול & וולברין" (2024) עבור "אולפני מארוול", נמסר במרץ 2024 כי האולפנים ביקשו משון לוי לביים את הסרט.
לוי דחה את ההצעה בעקבות אילוצים בלוח הזמנים שלו כבמאי וכמפיק בפועל של עונתה החמישית של "דברים מוזרים".
באפריל 2024, דווח כי צילומי הסרט יתחילו בתחילת 2025, לאחר שלוח הזמנים של הפקת הסרט עוכבה במספר חודשים.
בתחילת מאי 2024, נמסר כי האולפנים פנו לדאוני ג'וניור בהצעה לשוב ליקום הקולנועי של מארוול, הפעם בדמותו של ויקטור פון דום / דוקטור דום.
טרם ליהוקו לגילום דמותו של איירון מן, דאוני ג'וניור נבחן במקור לגילום דמותו של דוקטור דום בסרט "ארבעת המופלאים" (2005).
פייגי, שהגה את הרעיון ללהק את דאוני ג'וניור לדמותו של דוקטור דום, רצה שדאוני ג'וניור ישוב ליקום הקולנועי וניהל על כך דיונים מולו כשנה קודם לכן.
עוד דווח כי "אולפני מארוול" הציעו לשחקן הצעות חוזרות ונשנות, אך דאוני ג'וניור התנה את שובו רק אם האחים רוסו יופקדו על בימוי הסרט.
במאי 2024, הגיש ולדרון טיוטה חדשה של התסריט ללוי, שעדיין נחשב למועמד המוביל של האולפנים לבימוי הסרט.
עם זאת, בעקבות דחיית הצילומים והעיכוב בלוח זמני ההפקה, לוי טרם התחייב לעבודה על סרט בשל מחויבותו להפקת "דברים מוזרים" וסרט עתידי בזיכיון "מלחמת הכוכבים".